Slegs planne waarborg nie sukses | Netwerk24
Slegs planne waarborg nie sukses
Deur Deon, Van Riebeeckshof 24 Oktober 2020 00:00
As deel van die ekonomiese herstelplan kan dele van Prasa dalk "geprivatiseer" word. Dis 'n goeie plan, maar in ontwikkelde lande was daar probleme met so 'n gedeeltelike privatisering.
Dit wil blyk of die staat dan die onderhoud, infrastruktuur en veiligheid sal hanteer. Wie gaan belê in so 'n bedryf as die ANC-kaders reeds bewys het dat hulle nie dié drie aspekte kan hanteer nie.
Haal dan die skurke uit die polisiediens en bring weer die spoorwegpolisie terug.
Op hul wagbeurt is daar op sekere trajekte baie min of geen treine nie. Stasies word weggedra en kabels word gesteel, maar niks word daaraan gedoen nie. (Dis maklik: Neem skrootwerwe wat deel in die "winste" se lisensies weg en sluit die skuldiges toe vir ekonomiese sabotasie).
Daar is oplossings, maar slegs planne waarborg nie sukses nie. Kry geld deur van die onbekwame kripvreters ontslae te raak en die kabinet te verklein. Doen dit net, Cyril, of is jy nie opgewasse teen die vakbonde nie?